open-index/open-wikipedia-markdown huggingface dataset:
Willyrex

**Guillermo Díaz Ibáñez**, nado o 9 de maio de 1993 en Madrid, é un youtubeiro e streamer español máis coñecido como **Willyrex**. Ten dúas canles de YouTube: Willyrex e TheWillyrex. En novembro de 2017, a súa canle de YouTube, TheWillyrex tiña máis de 12 millóns de subscritores e 4,35 billóns de visitas, sendo a terceira canle con máis seguidores en España e a 75 en todo o mundo.

## Traxectoria 
De acordo con Díaz, comezou orixinalmente a súa canle de YouTube para compartir gameplays cos seus amigos. O seu alcume Willyrex era un nome empregado en messenger cando tiña 11 anos. Escolleu *willy* por ser o diminutivo en inglés do seu verdadeiro nome e *rex* por ser o termo en latín para rei.

## Libros 
Xunto co seu compañeiro youTuber Vegetta777, publicou unha serie de libros baixo o título *Wigetta:*

* *Wigetta: Un viaje mágico* (2015), ISBN 978-8499984636
* *Wigetta y el báculo dorado* (xaneiro de 2016)
* *Wigetta y el antídoto secreto* (maio de 2016)
* *Wigetta y los gusanos guasones* (novembro de 2016)
* *Wigetta en las Dinolimpiadas* (marzo de 2017)
* *Wigetta en el planeta Mimisikú* (xullo de 2017)
* *Wigetta y los secretos del cuerpo humano* (xuño de 2018)
* *Wigetta y el tesoro de Chocatuspalmas* (agosto de 2018)
* *Mi primer Wigetta. ¿Quién ha puesto este huevo?* (outubro de 2018)
* *Wigetta y el cuento jamás contado* (outubro de 2018)
* *Wigetta y la isla de Mumúchumu* (novembro de 2018)
* *Wigetta y la momia de Ra-mon* (abril de 2019)
* *Wigetta y el mundo de Trotuman* (novembro de 2019)
* *Wigetta. Viegetta y Babyrex* (2021)

## Xogos 
Willyrex e os seus compañeiros Vegetta777 e sTaXx desenvolveron un xogo móbil para dispositivos Microsoft, Android e iOS chamado *Karmarun*, que foi descargado máis de 2 millóns de veces.

## Notas
## Véxase tamén 
### Outros artigos 
* Vegetta777
* El Rubius
Máscaras africanas

miniatura|Máscara Baoulé da rexión Bouaké, Costa do Marfil.
As máscaras **africanas** desempeñan un papel importante nas cerimonias tradicionais e danzas de teatro. Todas as máscaras africanas caen nunha de catro categorías: espíritos do antepasado, heroes mitolóxicos, a combinación do antepasado e o heroe, e os espíritos animais.

A máscaras en África son de grande importancia nas cerimonias de países dese continente (como tamén nalgúns de Asia, incluíndo Camboxa e Laos), especialmente durante as cerimonias funerarias. A palabra designa tanto á persoa que a porta como á máscara mesma.

A máscara é un obxecto de madeira tallada. Hai un bailarín, un traxe, un "espírito" ou un "xenio" que o habita. Trátase dun "ser sacro", un instrumento da harmonía social. Na sociedade tradicional, a máscara é unha institución relixiosa, política e social. É o mediador entre Deus e os antepasados dos homes. Intervén nas decisións políticas, acompaña a sementa e a colleita, castiga aos culpables, garante a continuidade dos coñecementos, recibe ao neno ao nacer, permítelle converterse en adulto, tráeo ao mundo da sabedoría e acompáñao na súa morte.

Na época colonial, as máscaras eran destruídas polos "misioneiros" que vían nelas unha competencia relixiosa perigosa.

Do mesmo xeito que a maioría de países de África, Costa do Marfil nunca autorizou a exportación de máscaras "auténticas". Por outra banda, unha resolución adoptada por Unesco prohibía desde principios dos anos 1990 quitar as máscaras e estatuas de África.

Para as culturas africanas, en termos xerais, a función sempre é preferible á forma, a beleza non é desexable en si mesma. O que os coleccionistas "do norte" chaman "a arte africana" en realidade refírese aos obxectos ordinarios ou culturais, profanados ou non utilizados hoxe en día, que se mostran ou se venden para colección.

## Galería 

Ficheiro:Waniugo.jpg|Máscara Senoufo, Costa do Marfil.
Ficheiro:Masquegouro.jpg|Máscara Gouro, Costa do Marfil.
Ficheiro:Bete mask p1070029.jpg|Máscara Beté, Costa do Marfil.
Ficheiro:African wooden mask.jpg| Máscara africana de madeira 
Ficheiro:IsokoMask.jpg|Máscara de cultura Isoko, Nigeria.
Ficheiro:African Mask 1 3quarter.jpg|Máscara do pobo Marka-Dafing, Burkina Faso. Mediados do século XX. Colección do Cincinnati Art Museum
Ficheiro:African Mask 2.jpg|Máscara de rostro de antílope. Cultura Dogon, Mali. Mediados do século XX. Colección do Cincinnati Art Museum
Ficheiro:Mulwalwa helmet mask Berlin-Dahlem.jpg|Máscara-casco Mulwalwa, República Democrática do Congo.
Revista Morcego

A **revista Morcego** é unha publicación especializada en videoxogos editada en lingua galega.

Alén de novas sobre a actualidade da industria do videoxogo, como lanzamentos, atrasos, actualizacións ou sucesos; tamén recolle reportaxes divulgativas sobre o medio, entrevistas e columnas de opinión de sinaturas diversas. Trátase dun medio non lucrativo, sen publicidade, e que tampouco recibe subvencións de ningunha entidade pública. A súa principal fonte económica é colectiva, a través de Patreon , sendo un dos máis exitosos na Galiza dentro da plataforma estadounidense.  Tamén entraría dentro dos dez Patreon máis importantes no eido dos medios de videoxogos en España, segundo a base de datos DeVuego.

Tamén se inclúe dentro da revista dixital un podcast semanal que recolle as novas máis importantes dos últimos días, amais de incluír seccións propias nun ton informal e lixeiro. Chámase *A Gruta de Gizamaluke*.

## Traxectoria 
Comezou a editarse en setembro do ano 2018 a iniciativa do xornalista Carlos Pereiro, actual director da revista.

O proxecto podería ser considerado cooperativo e colectivo, ao ter aberta a recepción de artigos e reportaxes. Doutra banda, desde que naceu, foi abordando, máis aló da web como tal, outros formatos audiovisuais como o programa radiofónico *A Gruta de Gizamaluke*, nado na súa primeira tempada como un proxecto en colaboración co medio dixital PontevedraViva. Tamén conta cunha canle en YouTube e outra en Twitch (colaboraron con Twitch en galego na retransmisión do Torneo do Grelo), cun contido diverso que vai dende *gameplays* a titoriais.  

Para comezos do ano 2021, Morcego é considerado o principal foco de referencia informativa sobre videoxogos en lingua galega.

## Notas 
## Véxase tamén 
### Ligazóns externas 
*A gruta de Gizamaluke  - Podcast da revista en PontevedraViva.
Mutilator Defeated at Last

***Mutilator Defeated at Last*** é o décimo sexto álbum de estudio da banda estadounidense de rock psicodélico Thee Oh Sees, publicado o 18 de maio de 2015 a través do selo Castle Face Records. É o seu décimo disco baixo o nome de Thee Oh Sees.

O álbum é o primeiro en contar co baixista Tim Hellman e o único en contar co batería Nick Murray; ámbolos dous uníronse á banda para xirar na promoción do seu anterior traballo, *Drop* (2014). O traballo tamén conta co colaborador habitual Chris Woodhouse, listado entre os membros principais da banda, e co antigo membro Brigid Dawson.

En febreiro de 2016 a banda publicou dúas cancións inéditas das sesións de gravación do álbum, "Fortress" e "Man in a Suitcase".

## Listaxe de cancións 
## Notas
Vea pulmonar

As **veas pulmonares** conducen o sangue osixenado dende os pulmóns ata o corazón no que se coñece como circulación menor do sangue.
Nitaskinan

**Nitaskinan** é o territorio ancestral do pobo atikamekw. Atópase no val do río Saint-Maurice, no Quebec. Abrangue unha área de 80,000&nbsp;km2. O 8 de setembro de 2014, o Conseil de la Nation Atikamekw declarou unilateralmente a soberanía da nación atikamekw en Nistaskinan. O obxectivo disto é obter un dereito de supervisión dos proxectos que explotan os recursos naturais e fortalecer a identidade dos atikamekw. *Nistaskinan* quere dicir "a nosa terra" en lingua atikamekw. Dende unha perspectiva legal, e segundo a Indian Act, os atikamekw teñen a administración de tres reservas indias, Manawan, Obedjiwan e Wemotaci, mais Nitaskinan abrangue unha área moito maior.

## Notas
Sulkava

**Sulkava** é un municipio de Finlandia situado na rexión de Savonia do Sur. En 2018 a súa poboación era de 2&nbsp;528&nbsp;habitantes. A superficie do termo municipal é de 769,20&nbsp;km2, dos cales 184,57&nbsp;km2 son auga.  O concello ten unha densidade de poboación de 4,32&nbsp;hab./km².

Heinävesi limita cos municipios de Juva, Puumala, Rantasalmi, Savonlinna e Ruokolahti, este último pertencente á rexión veciña de Carelia do Sur.

O concello é unilingüe en finés.

## Notas 
## Véxase tamén 
### Ligazóns externas 
* Sitio web de Sulkava
Faro da Guía

O **Faro da Guía** é un faro situado en Vigo.

## Véxase tamén 
### Bibliografía 
* 
### Outros artigos 
* Lista de faros de Galicia
* Catálogo de bens de valor cultural no litoral
### Ligazóns externas 
* Listaxe de faros en Galicia
Selva costeira ecuatorial atlántica

miniatura|250px|Mapa da selva costeira ecuatorial atlántica.
A **selva costeira ecuatorial atlántica** é unha ecorrexión da ecozona afrotropical, definida por WWF, que se estende dende o suroeste do Camerún até o extremo oeste da República Democrática do Congo.

Forma, xunto coas ecorrexións da selva costeira do Cros-Sanaga e Bioko e selva de terras baixas de Santo Tomé, Príncipe e Annobón, a rexión denominada selva costeira do Congo.

## Descrición 
É unha ecorrexión de selva chuviosa que ocupa 189.700 quilómetros cadrados ó longo da costa atlántica de África central; inclúe o suroeste do Camerún, ó sur do río Sanaga, a práctica totalidade do río Muni, en Guinea Ecuatorial, o oeste de Gabón, e prolóngase cara ó sur nunha estreita franxa que atravesa o oeste da República do Congo, o interior do enclave de Cabinda (Angola) e o extremo oeste da República Democrática do Congo, ó norte das bocas do río Congo.

Limita polo norte coa selva costeira do Cros-Sanaga e Bioko, polo leste coa selva de terras baixas do Congo noroccidental, polo sur e polo leste co mosaico de selva e sabana do Congo occidental e polo oeste co océano Atlántico e co mangleiro de África central.
Uranus

***Uranus*** é un EP en 7" da banda estadounidense de post-hardcore Shellac, publicado en outubro de 1993 a través do selo Touch and Go Records. Trátase da segunda gravación da banda e editouse só en vinilo. Crese que foi gravado ao mesmo tempo que o seu primeiro lanzamento, *The Rude Gesture: A Pictorial History*. Ao igual que no seu primeiro traballo, no libreto aparece a lista de micrófonos usados durante a gravación, detalles sobre a cinta de gravación e equipamento usado.

## Listaxe de cancións 
### Cara A
# "Doris"

### Cara B
# "Wingwalker"
Paulo Londra

**Paulo Londra**, nado en Córdoba o 12 de abril de 1998, é un cantante arxentino de trap.

## Traxectoria 
O seu interese polo hip hop comezou por unha recomendación da súa irmá da película *8 Mile*, protagonizada por Eminem. Sobre a película, Londra comentou que  Participaba en batallas de rap, e aos 15 anos concursaba en competicións de *freestyle.* Saltou á fama cando concursou na batalla do Quinto Chanzo, a cal gañou. Desde entón empezou a compor e continuou lanzando cancións. A pesar de que os seus inicios son similares a outros expoñentes urbanos, Londra, a diferenza doutros artistas, evita tocar temas como violencia, insultos ou drogas nas súas cancións.

Recibiu un contrato dunha discográfica multinacional, con todo, rexeitou a oferta. En outubro de 2017, viaxou a Colombia para traballar co produtor Ovy on the drums e a discográfica Big Ligas.

Participou en colaboracións xunto coa banda colombiana Piso 21 na canción «Te amo» e con Becky G en «Cuando te besé». Tamén recibiu eloxios por parte de personalidades como J Balvin.

## Notas
Ecotón

dereita|miniatura|300x300px|As marismas son lugares de transición marcada (bordo) entre comunidades e presentan grande interese ambiental.
O **ecotón**, do grego *eco-* (*oikos* ou casa) e ton, (*tons* ou tensión), é un lugar onde os compoñentes ecolóxicos están en tensión. É a zona de transición entre dúas ou máis comunidades ecolóxicas (biocenose) distintas.

Xeralmente, en cada ecotón viven especies de fauna e flora propias de ambas as comunidades, pero tamén poden atoparse organismos particulares, alleos a ambas. Ás veces a ruptura entre dúas comunidades constitúe un límite ben definido, denominado *bordo*; noutros casos hai unha zona intermedia cun cambio gradual dun ecosistema ó seguinte.

A miúdo, tanto o número de especies como a densidade de poboación dalgunhas das especies é maior no ecotón ca nas comunidades que o bordean debido a un efecto de bordo, baseado no empalme dalgunhas poboacións nunha mesma zona polo aproveitamento de nichos ecolóxicos compartidos en dúas comunidades con estruturas moi diferentes.

Desde o punto de vista sistémico é no ecotón onde se produce o maior intercambio de enerxía. Así, o ecotón representa a zona de máxima interacción entre ecosistemas limítrofes. É por este motivo que estes límites adoitan considerarse como zonas de maior riqueza e interese biolóxico.

## Notas 
## Véxase tamén 
### Outros artigos 
* Ecorrexión
### Bibliografía 
*
Marisma

miniatura|250x250px|Marisma de Florida.
En xeografía, unha **marisma** é un ecosistema húmido con plantas herbáceas que medran na auga. Unha marisma é diferente dunha zona húmida, que está dominada por árbores no canto de herbáceas. A auga dunha marisma pode ser só de mar, aínda que normalmente é unha mestura de auga mariña e doce, denominada salobre. As marismas adoitan estar asociadas a estuarios, e baséanse comunmente en chans con fondos areosos.

As marismas son moi importantes para a vida silvestre sendo un dos hábitats preferidos para criar unha gran variedade de vida; dende pequenas algas planctónicas, até unha abundante cantidade de flora e fauna, fundamentalmente aves.

## Notas 
## Véxase tamén 
### Ligazóns externas 
* Marshes of the Lowcountry (South Carolina) -- Beaufort County Library
Love, Death & Robots

***Love, Death & Robots*** (estilizado como ***LOVE DEATH + ROBOTS***) é unha serie antolóxica e animada estadounidense de Netflix. A primeira tempada componse de 18 episodios e foi estreada o 15 de marzo de 2019. A serie foi producida por Joshua Donen, David Fincher, Jennifer Miller e Tim Miller. Cada episodio foi animado por un equipo diferente orixinario de diferentes países. A serie é unha revisión de Fincher e Miller do filme *Heavy Metal*.

O elenco da primeira tempada inclúe a Mary Elizabeth Winstead, Gary Cole, Chris Parnell, Omid Abtahi, John DiMaggio, Christine Adams, Josh Brener, Emily O'Brien, Jill Talley, Hakeem Kae-Kazim, Nolan North, Elaine Tan, Aaron Himelstein, Samira Wiley, Stefan Kapičić e Topher Grace, con Grace e Winstead aparecen en papeis de acción en vivo e non en animación. O elenco da segunda tempada está composto por Michael B. Jordan, Nancy Linari, Emily O’Brien, Joe Dempsie, Ike Amadi, Nolan North, Fred Tatasciore, Peter Franzén, Jennifer Hale, Sebastian Croft, Brian Keene, Steven Pacey, Scott Whyte e Zita Hanrot.

En xuño de 2019, Netflix renovou a serie para for unha segunda tempada de oito episodios, a cal se estreou o 14 de maio de 2021, cunha terceira tempada de nove episodios que se estreou o 20 de maio de 2022.

## Premisa 
A serie animada consta de 18 episodios non relacionados entre eles, todos de arredor de 20 minutos de duración, cada un deles con diferentes produtores e elencos. O título da serie fai referencia á conexión temática baseada en amor, morte e robots.

Abby Robinson de *Digital Spy* describiu a serie problemática na súa representación das mulleres como obxectos principalmente sexuais e vítimas de traumas, e cualificouna como "firmemente arraigada no pasado". No seu escrito para *The Daily Beast*, Nick Schager describiu a serie como un "*Black Mirror* para a multitude amante dos videoxogos e eloxiou a serie polas súas "aventuras diversas cheas de violencia, humor e unha saudable dose de sensualidade". Nunha valoración máis negativa, Ben Travers de *IndieWire* describiu os episodios "a miúdo hipermasculinos e a medio facer" e deulle á serie unha valoración C, aínda que a recensión está baseada só en 6 dos 18 episodios. Escribindo para *Wired*, Peter Rubin alavou a serie e a súa natureza de superar os límites, declarando que "ás veces, só queres ver a Adolf Hitler asfixiado por un xigantesco monte de xelatina". Rubin tamén expresou a súa frustración ante o aparentemente "interminable desfile de superheroes estoicos e de mulleres que os enganan ou escapan", sinalando que ás veces parece que Fincher e Miller dirixiron a serie a un "subconxunto particularmente retrógrado de fanáticos do xénero".

## Notas 
## Véxase tamén 
### Ligazóns externas 
* Páxina oficial 
*
Cisxénero

**Cisxénero** (abreviado **cis**) é aquela identidade de xénero que coincide co sexo asignado ao nacer. O oposto a cisxénero é transxénero.

O prefixo cis- non é un acrónimo ou abreviatura doutra palabra, senón que deriva do latín e significa *deste lado*. Cuñado en 1994, o termo cisxénero comezou a engadirse a diferentes dicionarios en 2015 como resultado dos cambios na forma de concibir o xénero no discurso popular internacional.

## Notas 
## Véxase tamén 
### Outros artigos 
* Diversidade sexual
* Sistema de xénero
* Heterosexualidade
Sacar do armario

**Sacar do armario** (en ) é o proceso de facer pública a orientación sexual ou identidade de xénero dunha persoa sen o seu consentimento. Utilízase este termo cando se fai pública a orientación sexual de alguén relevante co fin de apoiar os dereitos de homosexuais ou buscando denunciar a súa hipocrisía por non defender os dereitos LGBT.

## Notas 
## Véxase tamén 
### Outros artigos 
* Saír do armario
Voto rosa

O **voto rosa**, tamén denominado **voto LGBT**, é un termo que fai referencia ao voto efectuado nun sufraxio polas persoas pertencentes ao colectivo LGBTI. Tamén se emprega para referirse á influencia electoral que exerce este colectivo.

## Véxase tamén 
### Outros artigos 
* Diñeiro rosa
* *Pinkwashing*
Porta de Zungaria

miniatura|500px|Localización da **porta de Zungaria**.
A **porta de Zungaria**, tamén coñecida como **paso de Alataw**, ou **Alashankou** (en chinés 阿拉山; en pinyin Ālāshānkǒu), é un porto de montaña fronteirizo localizado entre a República Popular da China (en Sinkiang), ao leste, e a República de Kazakhstán (provincia de Almati), ao oeste.

Encóntrase ao sueste do lago Alakol, do lado casaco, e ao noroeste do lago Aibi, de lado chinés. Como paso fronteirizo con estrada e ferrocarril, conecta a ambos os países. Considérase o segundo paso fronteirizo terrestre da China, despois do de Manzhouli, na Mongolia Interior.

A porta de Zungaria corta as montañas de Zungaria (as montañas Altai e as do Tian Shan), permitindo o paso entre ambos os lados, polo que se describiu como «a única porta de paso na longa muralla montañosa que se estende entre Manchuria e Afganistán».

Nas súas Historias, Heródoto menciona informes de viaxeiros sobre unha terra ao nordeste, na que grifóns gardaban tesouros de ouro e na que vivía o deus Boreas, creador dos ventos do norte que barrían Grecia.

Diversos autores, como Carl Ruck, J. D. P. Bolton, e Ildikó Lehtinen, especularon que esa *terra* mencionada por Heródoto se tratara da actual Zungaria, e que a orixe dos grifóns mitolóxicos fose o descubrimento de fósiles de protoceratops, abundantes na rexión e que a mítica rexión hiperbórea cos seus pacíficos e civilizados habitantes, tería sido a antiga civilización chinesa.

## Notas 
## Véxase tamén 
### Outros artigos 
* Zungaria
Galicia canta ó neno

***Galicia canta ó neno*** é o cuarto álbum de estudio do grupo galego de folk Fuxan os Ventos. Foi publicado en 1978, baixo o selo Philips.

## Lista de cancións 
;Cara A

;Cara B

## Véxase tamén 
### Ligazóns externas 
* Datos do álbum en galego21.net
* Datos do álbum en discogs.com 
* Datos do álbum en galiciantunes.com
Arturo Moreno Torres

**Arturo Moreno Torres**, nado na Coruña en 1907 e finado na mesma cidade o 7 de setembro de 1953, foi un zapateiro e político galego.

## Traxectoria 
Zapateiro na Coruña. Logo de golpe de Estado do 18 de xullo de 1936 foi sancionado por propagar rumores en maio de 1937. Fuxiu a Francia no bou *Tiburón*. Pasou a territorio leal e combatiu no exército republicado. Detido en febreiro de 1939, foi xulgado en Ferrol por rebelión militar na causa 1571/38 o 6 de decembro de 1941, foi condenado a cadea perpetua, conmutada por 30 anos. Preso na prisión Provincial de Lugo, saíu en liberdade condicional o 14 de maio de 1943. En decembro dese ano quedou liberado do desterro e puido volver á Coruña. Volveu ser detido en xuño de 1947 e foi procesado polo Tribunal Militar da Coruña na causa 298/47 por actividades políticas xunto con Juan Castiñeiras Galán, Juan Domínguez Lliso, Manuel Gantes Barreiro e Manuel Vázquez Sampayo. Continuou na loita clandestina con constantes entradas en prisión sen procesamento. Finou na Coruña o 7 de setembro de 1953.

## Vida persoal 
Casou con Amalla Varela Morales.
## Notas 
## Véxase tamén 
### Ligazóns externas 
* Expediente procesual de Arturo Moreno Torres
Francisco Lago Rodríguez

**Francisco Lago Rodríguez**, nado en Muros cara a 1902, foi un político galego.

## Traxectoria
Logo de golpe de Estado do 18 de xullo de 1936 fuxiu a Francia no bou *Tiburón*. Capturado cando intentaba entrar en España. Xulgado en Ferrol por rebelión militar, foi condenado a 12 anos e 1 día de prisión. Posteriormente a pena foi conmutada por 6 anos e 1 día. A súa muller Elvira Tajes Santiago foi tamén inculpada na causa militar.

## Notas
Richard Henkes

**Richard Henkes**, nado o 26 de maio de 1900 en Ruppach-Goldhausen (distrito de Westerwald, Imperio Alemán) e finado o 22 de febreiro de 1945 no campo de concentración de Dachau, foi un sacerdote católico latino alemán vítima do nazismo.

## Traxectoria 
Richard Henkes naceu o 26 de maio de 1900 na aldea de Ruppach en Westerwald, preto de Montabaur. Co propósito de ser misioneiro palotino no Camerún, en 1912 se trasladou á casa de estudos dos palotinos de Vallendar, da que foi nomeado director espiritual ao mesmo tempo Josef Kentenich. Henkes participou activamente na vida da Congregación Mariana alí fundada, e chegou a ser presidente da súa sección misioneira.

En 1918 foi chamado para facer o servizo militar en Darmstadt, e ao ano seguinte rematou os seus estudos secundarios e ingresou nos palotinos. En 1921 fixo a primeira consagración temporal, e logo de superar unha importante crise espiritual foi ordenado sacerdote en 1925 en Limburg an der Lahn. A partir de 1926 ensinou na escola dos palotinos de Schönstatt, entre abril de 1928 e setembro de 1929 en Drüpt, e posteriormente de novo en Schönstatt.
Subrexión de Tampere

A **subrexión de Tampere** (en finés *Tampereen seutukunta*) é unha das cinco subdivisións da rexión de Pirkanmaa. En 2017 tiña unha poboación de 399&nbsp;496 habitantes.

## Municipios 
## Historia 
* 1 de xaneiro de 2004 Ylöjärvi pasou a ser cidade.
* 1 de xaneiro de 2005 Kangasala e Sahalahti da antiga subrexión de Pirkanmaa Suroriental fusináronse no municipio de Kangasalan.
* 1 de xaneiro de 2007 Ylöjärvi e Viljakkala da antiga subrexión de Pirkanmaa Nororiental fusionáronse na cidade de Ylöjärvi.
* 1 de xaneiro de 2009 o municipio de Kuru de Alta Pirkanmaa uniuse á cidade de Ylöjärvi.
* 1 de xaneiro de 2010 Orivesi, da subrexión de Alta Pirkanmaa e Hämeenkyrö, da de Pirkanmaa Nororiental, pasaron a integrarse na subrexión de Tampere.
* 1 de xaneiro de 2011 Kuhmalahti, da antiga subrexión de Pirkanmaa Suroriental uniuse a Kangasala e a subrexión de Pirkanmaa Suroriental suprimiuse. Kuhmalahti, xunto co outro municipio que a integraba, Pälkäne, pasou a formar parte da subrexión de Tampere.
* 1 de xaneiro de 2018 Kangasala pasou a ser cidade.
* 1 de xaneiro de 2021 Kuhmoinen pasou a formar parte da subrexión de Tampere procedente da subrexión de Jämsä, ao pasar da rexión de Finlandia Central&nbsp;á de Pirkanmaa.

## Poboación 
A seguinte táboa amosa a tendencia demográfica da subrexión cada cinco anos dende 1980.

## Véxase tamén 
### Ligazóns externas 
* Sitio web de Hämeenkyrö 
* Sitio web de Kangasala 
* Sitio web de Lempäälä    
* Sitio web de Nokia 
* Sitio web de Orivesi  
* Sitio web de Pirkkala  
* Sitio web de Pälkäne 
* Sitio web de Tampere  
* Sitio web de Vesilahti 
* Sitio web de Ylöjärvi
Américo Gómez Carro

**Américo Gómez Carro**, nado na Coruña cara a 1910, foi un fontaneiro e político galego.

## Traxectoria
Fontaneiro na Coruña. Foi detido en setembro de 1933 con Avelino Torreiro Eiroa, acusados de colocar un petardo nun almacén de materiais de construción. Logo do golpe de Estado do 18 de xullo de 1936 fuxiu a Asturias en xaneiro de 1937. Foi oficial do Batallón Galicia 19. Capturado polos franquistas, estivo preso no Campo de concentración de Camposancos. Fuxiu do campo con outros presos asturianos o 10 de febreiro de 1938, e despois logrou fuxiu a Francia no bou *Tiburón*. Abríronlle causa en Ferrol por rebelión militar, que despois foi retomada sendo sentenciado a cadea perpetua.

## Notas
Subrexión de Alta Pirkanmaa

A **subrexión de Alta Pirkanmaa** (en finés *Ylä-Pirkanmaan seutukunta*) é unha das cinco subdivisións da rexión de Pirkanmaa. En 2017 tiña unha poboación de 23&nbsp;745 habitantes.

## Municipios 
## Historia 
* A subrexión de Alta Pirkanmaa foi creada o 1 de xaneiro&nbsp;de 2001, cando as subrexións de Pirkanmaa Oriental, Pirkanmaa Nororiental e Pirkanmaa Setentrional fusionáronse para formar a nova subrexión. Nese momento a subrexión estaba integrada polas cidades de Orivesi, Mänttä e Virrat e os municipios de Juupajoki, Kuru, Längelmäki, Ruovesi e Vilppula.
* 1 de xaneiro de 2007 suprimiuse o municipio Längelmäki. Algunhas das áreas estaban conectadas coa cidade de Jämsä, parte da cidade de Orivesi. A cidade de Jämsä está situada na rexión de Finlandia Central, na subrexión de Jämsä.
* 1 de xaneiro de 2009 Kuru deixou de formar parte da subrexión ao fusionarse coa cidade de Ylöjärvi na subrexión de Tampere.
* 1 de xaneiro de 2009 Mänttä e Vilppula fusionáronse para formar a cidade de Mänttä-Vilppulan.
* 1 de xaneiro de 2010 Orivesi pasou a formar parte da subrexión de Tampere.

## Poboación 
A seguinte táboa amosa a tendencia demográfica da subrexión cada cinco anos dende 1980.

## Véxase tamén 
### Ligazóns externas 
* Sitio web da subrexión de Alta Pirkanmaa 
** Sitio web de Juupajoki 
** Sitio web de Mänttä-Vilppula  
** Sitio web de Ruovesi 
** Sitio web de Virrat
Transient Random-Noise Bursts with Announcements

***Transient Random-Noise Bursts with Announcements*** é o segundo álbum de estudio da banda anglo-francesa de avant-pop Stereolab, publicado o 24 de agosto de 1993 a través do selo Duophonic Records no Reino Unido e de Elektra Records nos Estados Unidos.

A meirande parte das primeiras 1 500 copias en vinilo foron destruídas debido á súa mala calidade. O terceiro tema, "Pack Yr Romantic Mind", foi regravado debido a que inicialmente a canción tiña un sample de George Harrison e a banda non conseguiu o permiso para usalo.

* "Pack Yr Romantic Mind" ten porcións de "Strangers in the Night", composta por Bert Kaempfert, Charles Singleton e Eddie Snyder.
* "I'm Going Out of My Way" ten partes de "One Note Samba", composta por A. Jobim, J. Hendricks e N. Mendoca.
* "Jenny Ondioline" ten samples de "Channel Recognition Phasing & Balance", usados por cortesía de Haymarket Publishing.
* "Lock-Groove Lullaby" ten partes de "The Savers", composta por Jean Marcel e Gershon Kingsley.

## Notas
Room Inside the World

***Room Inside the World*** é o terceiro álbum de estudio da banda canadense de art punk Ought, publicado o 16 de febreiro de 2018 a través do selo Merge Records.

## Listaxe de cancións 
## Notas
David Comes to Life

***David Comes to Life*** é o terceiro álbum de estudio da banda canadense de hardcore punk Fucked Up, publicado o 6 de xuño de 2011 a través do selo Matador Records. *David Comes to Life* é unha épica de 18 cancións en catro actos. Converteuse no primeiro álbum en entrar nas listas nos Estados Unidos chegando ao número 83 da *Billboard 200*.

O álbum é unha ópera rock ambientada na Inglaterra dos 70 e os 80. A historia implica narradores sospeitosos e elementos de trama meta-narrativos. O batería Jonah Falco describiu o álbum como unha historia de amor entre David, o personaxe do título, e unha rapaza chamada Veronica.

## Listaxe de cancións 
; Act  Love, then tragedy strikes the town.

; Act  David loses Veronica, and then himself, as he succumbs to guilt and despair.

; Act  Another character is revealed, putting the responsibility for Veronica's death into question.

; Act  A revelation from Vivian sheds more light on Veronica's death; Octavio and Vivian explain their motives, and David is reborn.

## Notas
Mugares

Como topónimo **Mugares** pode referirse a:

;En Galiza
***Mugares**, parroquia do concello de Toén;
****Mugares**, lugar de dita parroquia.
Fun Home

***Fun Home: Unha Familia Traxicómica*** (en ) é unha novela gráfica autobiográfica da debuxante estadounidense Alison Bechdel. Publicouse en 2006 e narra a súa infancia e xuventude na Pensilvania rural, centrándose na súa complexa relación co seu pai. A obra tamén trata temas como a orientación sexual, os roles de xénero, o suicidio, o abuso emocional, a vida disfuncional dunha familia e o papel da literatura na comprensión dun mesmo e da familia propia. Escribir e ilustrar *Fun Home* levoulle a Bechdel sete anos, principalmente por mor do seu laborioso proceso artístico, xa que se fotografou a ela mesma en diferentes posicións para cada unha das figuras humanas.

En 2018 foi traducida ao galego por Belén Poutón Reboredo e publicada pola editorial Rinoceronte..

## Notas 
## Véxase tamén 
### Ligazóns externas 
* Ficha do libro na páxina de Rinoceronte Editora
O Muiñovedro

Como topónimo **O Muiñovedro** pode referirse a:

;En Galiza
***O Muiñovedro**, lugar da parroquia de Nogueira de Miño, no concello de Chantada;
***O Muiñovedro**, lugar da parroquia de Santa Marta de Meilán, no concello de Riotorto.

## Véxase tamén
### Outros artigos
*
Scott Walker

O nome **Scott Walker** pode referirse a:

***Scott Walker** (1943–2019), cantante, músico e produtor estadounidense;
***Scott Walker** (n. 1967), político estadounidense, gobernador do estado de Wisconsin;
***Scott Walker** (1969 - 2004), boxeador estadounidense;
***Scott Walker** (n. 1990), futbolista norteirlandés.
O Muíño Novo

Como topónimo **O Muíño Novo** pode referirse a:

;En Galiza
***O Muíño Novo**, lugar da parroquia de Pacios, no concello de Castro de Rei;
***O Muíño Novo**, lugar da parroquia de Vilasantar, no concello de Vilasantar;
***O Muíño Novo**, lugar da parroquia de Lousada, no concello de Xermade.

## Véxase tamén
### Outros artigos
*
Benito Paradela Nóvoa

**Benito Paradela Nóvoa**, nado en Poutás de Arriba (Amoeiro) o 22 de outubro de 1887 e finado en Madrid o 23 de outubro de 1936, foi un relixioso, historiador e arquiveiro galego.

## Traxectoria 
Pasou a infancia xunto ao Santuario da Nosa Señora dos Milagres do Medo nos Milagres do Medo (Vide, Baños de Molgas), da orde dos Padres Paúles. Alí estudou Latín e Humanidades, e o 29 de agosto de 1907 ingresou na Congregación da Misión.

Estudou Filosofía e Teoloxía en Madrid, e recibiu o presbiterado o 21 de setembro de 1916. Foi destinado como docente ao colexio de Limpias (Cantabria), onde deu clase de Historia da Literatura, Historia de España, Xeografía e Lexislación mercantil. Permaneceu alí até o seu traslado a Madrid en 1922 logo de que o seu superior Joaquín Atienza, solicitase que se fixese cargo do arquivo. Amais de organizar o arquivo e a biblioteca da casa provincial dos misioneiros paúles, procurou aumentala. A súa vocación de investigador e historiador levouno a París, Barcelona, Palma ou Valencia co fin de reunir material para escribir a historia da Congregación da Misión en España. Consérvanse copias manuscritas por el de documentación desaparecida durante a guerra civil española. En 1928 foi nomeado director da revista *Anales de la Congregación de la Misión y de las Hijas de la Caridad*.

O 23 de outubro de 1936 foi asasinado en Vallecas. En novembro de 2017 foi beatificado.

## Obras
**Resumen histórico de la Congregación de la Misión en España desde 1704 a 1868* (Madrid: Hernández y Galo Sáez, 1923)
**Los Visitadores de la Congregación de la Misión y Directores de las Hijas de la Caridad en España* Tomo I: Apuntes biográficos (Madrid: Huérfanos, 1928)
**Centenario de los PP. Paules en Madrid. Libro conmemorativo en el que se narra el crecimiento de los Misioneros y de las Hijas de la Caridad por ellos dirigidas* (Madrid: Voluntad, 1928)
**El Santuario de Nuestra Señora de los Milagros (apuntes históricos)* (Madrid: Librería Puga, 1929)
**El P. Hilario Casabosca. Notas biográficas y extracto de algunas de sus cartas familiares* (Madrid, 1929)
**Un gran pedagogo desconocido. Apuntes biográficos del P. Julián González de Soto* (Madrid:  Cleto Vallinas, 1930)
**Colección de documentos para la Historia de la Congregación en España*. Tomo I (1702-1835) (Madrid, 1932)
**Notas biográficas de los que han pertenecido a la Congregación de la Misión en España*. Tomo I (1695-1835) (Madrid: Cleto Vallinas, 1935)
*"El P. Feijóo. Sus ideas y su tiempo", en *Vida Gallega*
*"Apuntes para la historia del culto de la Virgen en España", en *Anales de las Hijas de Madrid*
*"España y la Inmaculada", en *La Inmaculada de la Medalla Milagrosa*

Colaborou tamén con artigos sobre documentos da igrexa e monumentos da provincia de Ourense no *Archivo Histórico Nacional* e no *Boletín de la Comisión Provincial de Monumentos Artísticos e Históricos de Orense*, nº 175, 178, 212, 214, 216 e 226 (1927, 1928, 1933, 1934 e 1936).

## Notas 
## Véxase tamén 
### Bibliografía 
*
*
Altai

O topónimo **Altai** pode referirse a:

***Montañas Altai**, cordilleira da Asia Central;

***República de Altai**, república da Federación Rusa;
***Krai de Altai**, krai da Federación Rusa;
***Altai**, cidade chinesa, capital da **prefectura de Altai**, na rexión autónoma de Xinjiang;
***Altai**, cidade de Mongolia, capital da **provincia de Govi-Altai**.
Dá nome tamén a:

***Linguas altai**, linguas da familia das linguas turcas, faladas na república de Altai e no krai de Altai;
***Pobo altai**, pobo turco que fala as linguas altai;
***Montañas Douradas de Altai**, en Rusia, patrimonio mundial da UNESCO;
***Reserva Natural de Altai**, espazo natural protexido en Rusia, dentro das Montañas Douradas do Altai;  
***Cabalo Altai**, unha raza de poni siberiano.
Benito Iglesias Fernández

**Benito Iglesias Fernández**, nado en Ribadeo e finado en Vigo o 2 de xullo de 1938, foi un industrial e político galego.

## Traxectoria 
Residía en Piedras Blancas (Castrillón) e era membro da Agrupación Socialista de Castrillón. Cando aconteceu o golpe de Estado do 18 de xullo de 1936 combateu no exército republicano de Asturias, onde foi capitán do Batallón Pablo Iglesias 251. Capturado polos franquistas, estivo preso no campo de concentración de Camposancos. Fuxiu do campo con outros presos asturianos o 10 de febreiro de 1938, pero foi detido e xulgado en Camposancos, sendo condenado a pena de morte. Foi executado en Vigo.

## Notas
Montañas Douradas de Altai

As **Montañas Douradas de Altai** é o nome co que se coñece unha ampla zona de 16 175&nbsp;km² en Siberia que comprende as reservas naturais de Altai e de Katun, o lago Telétskoye, o monte Belukha e a meseta de Ukok, que foi declarada Patrimonio da Humanidade da UNESCO.

Tal como a UNESCO sinalou na súa descrición do sitio, «a rexión representa a secuencia máis completa de zonas altitudinais de vexetación na Siberia central, desde estepas a vexetación tipicamente alpina». Ao facer esta declaración, a UNESCO convidou aos rusos a preocuparse da preservación dos mamíferos en perigo no Altai, como o leopardo das neves e o *Ovis ammon ammon*, o argalí de Altai (a subespecie tipica do *Ovis ammon* (unha ovella salvaxe).

Este lugar é ademais o lugar de orixe duna raza de cabalos, o cabalo Altai (unha raza de poni siberiano).

## A rexión do Altai 
A rexión de Altai está formada por catro sitios e tipos de paisaxes: o monte Belukha, a meseta de Ukok, o río Katun e o val de Karakol. O monte Belukha está considerado como un lugar sagrado para os budistas e os burkhanistas. Foi a localización do Shangri-La, lugar ficticio descrito na novela *Horizontes perdidos* (*Lost Horizon*), publicada en 1933 por el autor británico James Hilton (o nome trata de evocar o imaxinario exótico de Oriente. O monte Beluhka foi escalado por primeira vez a principios do ano 1900, e hoxe en día congrega unha gran cantidade de escaladores cada ano.A meseta de Ukok é un lugar onde antigamente se asentaron os primeiros pobos siberianos. Varios mitos están relacionados con esta parte das Montañas Douradas; por exemplo, pensábase que a meseta eran os Campos Elíseos.Os habitantes do Altai reúnense anualmente en varias celebracións, sendo ademais un lugar turístico.

## Notas
Yuki Bhambri

**Yuki Bhambri**, nado o 4 de xullo de 1992 en Nova Deli, é un tenista profesional indio.

## Carreira 
Xoga co revés a dúas mans. Comezou a xogar tenis aos seis anos. Os pais son Chander e Indu, e as súas irmás, Ankita e Sanaa Bhambri son xogadoras de tenis profesional.

### Júnior 
Foi Nº 1 da clasificación mundial júnior, e campión do Aberto de Australia 2009 (derrotando a Georgoudas na final por 6:3 6:1).

É o primeiro indio en gañar o título do Aberto de Australia júnior e o cuarto na historia da India en obter un título de Grand Slam Júnior en individuais. Gañou tamén o ano 2009 o Orange Bowl e debutou no ATP World Tour en marzo de 2009, cando disputou o Masters de Miami. Competiu en torneos ITF Future e Challengers desde a idade de 15 anos. A súa superficie favorita son as pistas duras. O seu xogador favorito é Rafael Nadal.

### Circuíto Prol 
A súa clasificación individual máis alta logrado na clasificación mundial ATP, foi o nº 145, logrado o 10 de febreiro de 2014. Mentres que en dobres alcanzou o posto nº 143 o 10 de febreiro de 2014.

### Copa Davis 
Desde o ano 2009 é participante do Equipo de Copa Davis da India. Ten nesta competición unha marca total de partidos gañados/perdidos de 6/1 (todos os partidos son na modalidade de individuais, non participando até o momento en dobres).

## Títulos: 11 (5 + 6) 
## Notas 
## Véxase tamén 
### Ligazóns externas 
* Perfil oficial da ITF para Yuki Bhambri  (en inglés)
* Ficha oficial da Copa Davis para Yuki Bhambri
Guillermo Ochoa

alt=Francisco Guillermo Ochoa Magaña|miniatura|Francisco Guillermo Ochoa Magaña.
**Francisco Guillermo Ochoa Magaña** (Guadalaxara, Xalisco, México, 13 de xullo de 1985) é un futbolista mexicano, xoga como gardameta e o seu actual equipo é o Standard Lieja do Prol League de Bélxica.

## Traxectoria 
Iniciouse futbolisticamente no Club América en 2004; posteriormente trasladouse a Francia coa AC Ajaccio, Foi o primeiro gardameta mexicano en xogar en Europa. Tivo a posibilidade de xogar na selección do *Resto do mundo* xunto con estrelas como: Roberto Carlos Abbondanzieri, Carles Puyol, David Beckham, Alessandro Nesta, Ronaldinho, Cristiano Ronaldo, Raúl González e Javier Zanetti, entre outros. Ademais, logrou aparecer na lista do Balón de Ouro 2007 no lugar 30 con 1 voto a favor, logrando así ser o primeiro mexicano en saír en dita lista.

Asistiu a 4 mundiais coa selección mexicana. Nos dous primeiros non logrou participar, sendo o terceiro porteiro en Alemaña 2006 e segundo porteiro en Suráfrica 2010. Para o mundial do Brasil de 2014 e o de Rusia de 2018 foi elixido como porteiro titular.

### AC Ajaccio 
O 8 de xullo de 2011, confirmouse a fichaxe de Ochoa, asinando un contrato por tres anos coa AC Ajaccio de Francia, sendo así a contratación forte do club para dita tempada. Os seus primeiros 2 partidos foron amigables, o primeiro foi ante o FC Bordeaux no que perdeu o equipo de Ochoa por 2-1. O segundo foi ante a Real Sociedad de Fútbol, no que tamén perderon pero esta vez por un 4-0. Fixo o seu debut en Ligue 1 contra o Toulouse FC. perdendo por 2-0.

### Málaga C.F. 
[miniatura|Guillermo Ochoa adestrando xunto cos seus compañeiros no partido de [Primeira división española de fútbol|liga que disputou fronte ao Deportivo da Coruña.]]
O 1 de agosto de 2014 confírmase a súa chegada ao Málaga C.F. por tres anos coa carta de liberdade, tras máis dun mes de reflexión e intereses doutros equipos españois como a Real Sociedad de Fútbol, o Getafe Club de Fútbol ou mesmo do Club Atlético de Madrid. Chega ao Málaga co cartel de fichaxe estrela tras a súa gran actuación na Copa do Mundo. Con todo non conseguiu facerse coa titularidade.

### Selecta C.F. 
O 22 de xullo de 2016 despois de 2 anos de pouca actividade e faltando un ano de contrato co club, Ochoa foi cedido por unha tempada ao Selecta C.F.

## Notas 
## Véxase tamén
Kamala Surayya

**Kamala Surayya** (en ), nada como **Kamala** o 31 de marzo de 1934 e finada o 31 de maio de 2009, foi unha escritora india popularmente coñecida co nome **Madhavikutty** ou co nome de casada **Kamala Das**. Foi unha poeta en inglés e un dos principais autores en lingua malaiala de Kerala, India. A súa popularidade en Kerala baséase nas súas historias curtas e na súa autobiografía, mentres que a súa obra en inglés, escrita baixo o nome de Kamala Das, salienta polos seus poemas e pola súa autobiografía explícita. Tamén foi columnista en xornais e escribiu sobre diferentes temas, como a situación das mulleres, o coidado dos nenos ou a política.

O seu tratamento aberto e honesto da sexualidade feminina, libre e sen sentido de culpabilidade, animouna a escribir mais tamén a marcou como unha iconoclast da súa xeración. O 31 de maio de 2009, con 75 anos, morreu nun hospital de Pune.

## Traxectoria 
Naceu no seo dunha familia hindú conservadora (Nalapat) con devanceiros na realeza. Converteuse ó islam o 11 de decembro de 1999, con 65 anos e adotou o nome de Kamala Surayya.

## Obras 
### Inglés 
; *Novela*
* 1976: *Alphabet of Lust*

; *Autobiografía*
* 1976: *My Story*

; *Historias curtas*
* 1977: *A Doll for the Child Prostitute*
* 1992: *Padmavati the Harlot and Other Stories*

; *Poesía*
* 1964: *The Sirens*
* 1965: *Summer in Calcutta*
* 1967: *The Descendants*
* 1973: *The Old Playhouse and Other Poems* (traducido ó galego como "*A vella casa de xoguetes e outras historias*" por Yolanda López López)
* 1977: *The Stranger Time*
* 1979: *Tonight, This Savage Rite* (with Pritish Nandy)
* 1984: *Collected Poems*
* 1985: *The Anamalai Poems*
* 1997: *Only the Soul Knows How to Sing*
* 1999: *My Mother At Sixty-six*
* 2001: *Yaa Allah*

### Malayalam 
* 1964: *Pakshiyude Manam* (historias curtas)
* 1966: *Naricheerukal Parakkumbol* (historias curtas)
* 1968: *Thanuppu* (historia curta)
* 1982: *Ente Katha* (autobiografía)
* 1987: *Balyakala Smaranakal* (memorias da infancia)
* 1989: *Varshangalkku Mumbu* (novela)
* 1990: *Palayan* (novela)
* 1991: *Neypayasam* (historia curta)
* 1992: *Dayarikkurippukal* (novela)
* 1994: *Neermathalam Pootha Kalam* (novela)
* 1996: *Kadal Mayooram* (novela curta)
* 1996: *Rohini* (novela curta)
* 1996: *Rathriyude Padavinyasam* (novela curta)
* 1996: *Aattukattil* (historias curtas)
* 1996: *Chekkerunna Pakshikal* (historias curtas)
* 1998: *Nashtapetta Neelambari* (historias curtas)
* 2005: *Chandana Marangal* (novela)
* 2005: *Madhavikkuttiyude Unmakkadhakal* (historias curtas)
* 2005: *Vandikkalakal* (novela)

## Notas 
## Véxase tamén 
### Ligazóns externas 
* "From Kamala Das to Dashi: Doing the right thing for wrong reasons?" por Dr Mohammad Omar Farooq 
* Tradución de *Neypayasam*
Krai de Altai

O **krai de Altái** (en , tr.: *Altaiski krai*) é un dos nove krais que, xunto cos corenta e sete óblast, vinte e unha repúblicas, catro distritos autónomos e dúas cidades federais, conforman os oitenta e tres suxeitos federais de Rusia.

## Xeografía 
[miniatura|200px|O [río Obi nace neste krai e fúe en dirección principalmente noroeste até entrar no óblast de Novosibirsk.]]

A súa capital e cidade máis poboada é Barnaúl. Está situado no distrito Siberia, limitando ao norte co óblast de Novosibirsk, ao leste co óblast de Kémerovo, ao sueste coa república de Altai e ao sur e ao oeste con Kazakhstán.

Ten unha superficie de 167 996&nbsp;km². A súa altitude media é de 202 msnm, e o seu clima é continental-temperado

Nesta rexión nace o río Obi —o segundo río máis longo do país tras o Ienisei— pola confluencia dos ríos Biya e Katun, moi preto da cidade de Bisk.

### Poboación 
No censo do 1 de xaneiro de 2018 a súa poboación era de	2 350 080 habitantes (o 1,8 % da poboación da Federación Rusa), o que facía nese ano unha densidade de poboación de 14,28 hab./km². O 53,2 % da poboación é urbana.

## Etnias 
No censo de 2002 reflicten as seguintes porcentaxes da súa poboación:
*Rusos,92 %. 
*Alemáns, 3 %.  
*Ucraínos, 2 %.
*Kazakos, 0,4 % 
*Tártaros, 0,35 %  
*Belarusos, 0,32 %
*Armenios e xentes doutras nacionalidades, 0,31 %.

## Galería 

Ficheiro:Flag of Altai Krai.svg|Bandeira
Ficheiro:Coat of Arms of Altai Krai.svg|Escudo de armas
Ficheiro:Barnaul-SovietSquare.jpg|Edificio deo goberno en Barnaúl
Ficheiro:Покровский кафедральный собор (Барнаул) 2.jpg|Catedral
Ficheiro:Гора Чертов коготь.jpg|Montaña do Demo, no distrito de Altai

## Véxase tamén 
### Outros artigos 
* Subdivisións de Rusia
* Krais de Rusia
* República de Altai
Altai, Xinjiang

**Altai** (en chinés 阿勒泰; en pinyin Ālètài; en uigur قۇمۇل / Altai; en kazako التاي‎ Altaı / Алтай Altai) é unha cidade da Rexión Autónoma Uigur de Xinjiang. É un distrito urbano, capital da prefectura de Altai.

## Xeografía 
O municipio, situado a unha altitude de 887 msnm, ocupa unha superficie de 10 852,43&nbsp;km2 A súa poboación no ano 2016 era de 199 037 habitantes, o que daba nese ano unha densidade de poboación de 17 hab./km2.

A poboación da súa área metropolitana era, en 1999, de 214 718 habitantes.
 
## Clima 
As temperaturas medias da cidade de Altai varían desde aproximadamente -16,1&nbsp;°C durante o mes máis frío a +22,0&nbsp;°C durante o mes máis quente, cunha media anual de 4,3&nbsp;°C (datos de 1991), e as precipitacións son de 175,3&nbsp;mm (dato de 1990).

## Cultura 
Do mesmo xeito que noutras cidades da Rexión Autónoma Uigur de Xinjiang, hai moitas minorías en Altai, en particular uigures e kazakos.

## Educación 
Nas escolas, aos estudantes se lles imparten as clases principalmente en chinés (mandarín), pero hai cursos para estudar as linguas uigur e kazaka.

## Transportes 
*Autoestrada 216
*Autoestrada 217
*Aeroporto de Altai 
*Tren até Beitún, localidade que está a unha hora en coche da cidade de Altai.

Da cidade de Altai até Ürümqi (capital da rexión autónoma de Xinjiang), leva aproximadamente unha hora en avión, 9 horas en autobús diúrno, 12 horas en autobús nocturno e preto de 14 horas en tren (cara a Beitún).

Hai un voo diario da China Southern Airlines entre o aeroporto de Altai (código IATA: AAT) e a capital da rexión, Ürümqi.

## Notas 
## Véxase tamén 
### Bibliografía 
* 
* 
* 
* 
### Outros artigos 
* Prefectura de Altai
* Xinjiang 
### Ligazóns externas 
* Place Names in Xinjiang  - Pinyin Alphabetic Order - in Chinese Characters and Pinyin .
Altai, Mongolia

**Altai**, en mongol (alfabeto cirílico) Алтай *Altai*, en alfabeto clásico  ᠠᠯᠲᠠᠢ, é unha cidade situada na parte occidental de Mongolia. É a capital da provincia de Govi-Altai.

## Xeografía 
Situada a unha altitude de 2213 msnm, o municipio abarca unha superficie de 51&nbsp;km², e contaba no 2010 cunha poboación de 15 492 habitantes, o que facía, nese ano, unha densidade de poboación de 7,31 hab./km².

## Transportes 
O aeroporto de Altai (LTI/ZMAT) conta cunha pista sen pavimentar e ofrece voos regulares a Arvaikheer e Ulán Bátor.

## Clima 
Na cidade predomina o clima semiárido frío (clasificación de Köppen: *BSk*) con influencia do clima subpolar.

A temperatura media anual en Altai é de -1,5&nbsp;°C, e as precipitacións anuais son de 179&nbsp;mm.

## Notas